**Text Literatura Universal – Pàgina Web**

La finalitat d’aquesta assignatura és introduir-vos en les principals obres de la Literatura Universal. La imaginació, els sentiments i els pensaments d’autors i autores de renom com: Dante, Shakespeare, JaneAusten, Homer, Emily Brontë i Kafka (entre altres) estan expressats a través de les seues obres. Amb la lectura dels seus textos us convidarema valorar de manera crítica les realitats del passat i aquest coneixement us ajudarà a comprendre la situació del món contemporani. Sereu els protagonistes de les sessions, podreu raonar, debatre, intervenir i fer reflexions sobre els mons literaris que anireu descobrint mitjançant les lectures seleccionades. En definitiva, una assignatura feta per als lletraferits i per als amants de la lectura.

**Arts Escèniques – Pàgina Web**

Les Arts Escèniques es plantegen com una assignatura de debat sobre quatre textos teatrals de diferents èpoques. Analitzarem les estructures de les obres, els seus personatges, la posada en escena i altres qüestions relacionades amb la representació. Però, a més, realitzarem tot un seguit d’activitats vinculades amb l’expressió corporal, la dicció i la posada en escena, si és possible, d’un projecte teatral. Una assignatura apassionant que us ajudarà a millorar la vostra expressió oral a més de la indubtable felicitat que us proporcionarà la lectura